Арышъ, мы гущыIалъэм лексикэ материалыр нахь баеу къызэрэщылъэгъуагъэм имызакъоу, лексикографием итеорие ыкIи ипрактикэ Iофыгъо гъэнэфагъэхэри зэшIуихыгъэ. Ау адыгэ орфографие правилэхэр икъоу пIэкIэмылъэу орфографие гущыIалъэ горэми зэблэуныгъэхэмрэ хэукъоныгъэхэмрэ дигъэзыжьынхэ ылъэкIыщтэп. Джары къызхэкIыгъэри «Адыгэ орфографие гущыIалъэм» фэхъугъэ щыкIагъэхэр.